**6. Oppilashuoltosuunnitelman toteuttaminen ja seuraaminen**

**6.1. Oppilashuoltosuunnitelman toteuttaminen ja seuraaminen Iittalan yhtenäiskoulussa lukuvuoden 2020-2021 lopussa.**

Tämän arviointiosan on koonnut apulaisrehtori Siukku Erola 18.6.2021. Arviointia esitellään yhteisöllisen opiskeluhuoltoryhmän ensimmäisessä kokouksessa 26.8.2021, jolloin asetetaan tavoitteet yhteisöllisen opiskeluhuollon toiminnalle Iittalan yhtenäiskoulussa lukuvuodeksi 2021 - 2022.

**IYK:n yhteisöllisen opiskeluhuoltoryhmän toiminnasta**

Ryhmä kokoon lukuvuoden aikana kerran kuukaudessa. Ryhmää johtaa apulaisrehtori Siukku Erola. Siihen kuuluvat rehtori, erityisopettajat, psykologi, kuraattori, nuorisotyöntekijä ja terveydenhoitaja. Ryhmän suunnittelu- ja arviointikokouksiin kutsutaan oppilaiden ja huoltajien edustajat

Yhteisöllinen opiskeluhuoltoryhmä tiedottaa lähettämällä kokousten muistiot työyhteisölle Teamsin Tiedostot -sivulle sekä kertomalla ajankohtaista teemoista kokouksissa. Koulun vuosikelloon merkitään tapahtumien ajankohdat.

Arviointia:

Toiminta toteutui suunnitelman mukaisesti.

………………………………………………………………………………………………

T**yösuunnitelma lukuvuonna 2020-2021 ja sen arviointia 9.6.2021**

Keväällä 2020 maailmaa kohtasi Korona-pandemia, jonka vaikutukset ovat erittäin laajat ja pitkäkestoiset. Kaikkialla yhteiskunnassa on huomioitava pandemiaan liittyvät turvamääräykset ja myös oppilaitoksissa on varauduttava tilanteen aiheuttamiin muutoksiin. Iittalan yhtenäiskoulussa on tehty suunnitelma Hämeenlinnan kaupungin valmiusryhmän ohjeiden mukaisesti.

Arviointia:

Toimimme Hämeenlinnan valmiusryhmän ohjeiden mukaisesti. Olimme onnekkaita, koska oppilaat ja henkilökunta pysyivät terveenä. Oppilaiden ja henkilökunnan perheissä oli altistuksia, mutta niistä ei aiheutunut tartuntaketjuja.

………………………………………………………………………………………………………….

Olemme valinneet koulullemme lukuvuodeksi 2020-2021 laaja-alaisiksi taidoiksi Itsestä huolehtiminen ja arjen taidot (L3) sekä monilukutaito (L4). Pyrimme huomioimaan erityisesti näitä yhteisöllisen opiskeluhuoltoryhmän ja koulun toiminnassa.

**Iittalan yhtenäiskoulun lukuvuoden 2020-2021 kehittämisen teemoja ja arviointia**

Lukuvuonna 2020-2021 painotamme koulussa laaja-alaisten taitojen osalta seuraavia laaja-alaisen osaamisen taitoja

**L3 Itsestä huolehtiminen ja arjen taidot: Taito 1: hyvinvoinnin ja terveyden edistäminen.**

Osallistuimme lukuvuonna 2019-2020 Paras koulu -hankkeeseen, jonka tavoitteena Iittalassa on koulun kokonaisvaltaisen hyvinvoinnin kehittäminen, ottaen huomioon niin henkisen hyvinvoinnin kuin hyvinvointia tukevan koulun fyysisen ja toiminnallisen ympäristön kehittämisen. Koulumme kehittäjäopettajat käynnistivät hankkeen, jonka tavoitteena on vahvistaa oppilaiden mielenterveystaitoja ja ohjata opettajat kehittämään omaa opetustaan ja ohjausta em. asian huomioiden. Mielenterveystaitojen vahvistaminen on koko kouluyhteisön tehtävä.

Jatkamme **Hyvän mielen taitomerkin** kehittämistä ja pilotointia Mieli ry:n kanssa. Syksyllä 2020 siirretään Hämeenlinnan kaupungin Moodleen mielenterveyden oppimissisältöjä. Pilotointi lähtee 3.-4. -luokkien ja 1.-2. -luokkien sisällöistä. Syksyn 2020 kuluessa valmistuu 5.-6. -luokkien sisällöt ja talven 2021 aikana yläkoulun sisällöt.

Arviointia:

L3 Itsestä huolehtiminen ja arjen taidot. Näitä laaja-alaisen osaamisen taitoja halusimme vahvistaa Hyvän mielen taitomerkin avulla. Se on digitaalinen toimintaympäristö, jonka Iittalan yhtenäiskoulun kehittäjäopettajat ovat suunnitelleet yhdessä MIELI Suomen mielenterveys ry:n asiantuntijoiden kanssa. Hyvän mielen taitomerkin sisällöt on koottu opetussuunnitelman sisältöjä perusteella.

Hyvän mielen taitomerkkiä on pilotoitu useissa koulumme luokissa, erityisesti alakoulussa. IYK:n kehittäjäopettajat ovat saaneet Hyvän mielen taitomerkistä Hämeenlinnan kaupungin myöntämän Kehittäjäpalkinnon 12.11.2020.

9.3. klo 15-16 MIELI ry:n Riikka Nurmi kouluttaa mielenterveysaidoista koulumme henkilökuntaa

MIELI ry: asiantuntijan Riikka Nurmen tilannekatsaus Hyvän mielen taitomerkin käyttäjätiedoista 10.6.2021.

Hyvän mielen taitomerkin säännölliseen käyttöön on sitoutunut yhteensä noin 400 opettajaa, 4700 oppilaalle. Mukana ovat ​seuraavat koulut:​

* Iittalan yhtenäiskoulu, Hämeenlinna (3.-5. lk ja 8.-9. lk)​
* Kylmäkosken koulu, Akaa
* Porolahden peruskoulu, Helsinki (jaettu eri oppitunneille)
* Ojaniitun koulu, Lohja
* Ruusuvuoren koulu, Vantaa (7.-9. lk lv-tunneilla)
* Aleksis Kiven koulu, Siuntio​
* Sääksjärven koulu, Lempäälä (ainakin 7. lk)
* Nöykkiönlaakson koulu​, Espoo
* Puolimatkan koulu, Hyvinkää (täällä myös henkilöstökoulutus & perehdytys ja hyvinvointimittaukset ennen ja jälkeen)​
* Pälkäneen koulut​

Pirkanmaan seudun alueellinen Moodle ulottuu yhdeksään kuntaan ja 101 koululle, mutta nämä eivät ole sitoutuneet säännölliseen käyttöön. Lisäksi Hämeenlinna, joka on kymmenes kunta.

Valtiontalouden tarkastusviraston tarkastaja Samu Kälkäjän vastausviesti, joka käsitteli Tulevaisuuden työvoima 2030: Tulevaisuuden osaamistarpeiden huomioiminen perusopetuksen ohjausjärjestelmässä, VTV:n tarkastuskertomus 5/2021:

*”Alla esittelemäsi malli on hieno esimerkki perusopetuksen opetushenkilöstön innovatiivisuudesta ja intohimosta opetusta kohtaan.  On hienoa nähdä, että haasteista huolimatta laaja-alaiset osaamisalueet on saatu istutettua koulutyöhön. Erityisen hienoa on*

*se, että olette levittämässä ideaanne muidenkin käyttöön!”*

Apulaisrehtori Siukku Erola ja MIELI ry:n asiantuntija Riikka Nurmi olivat kertomassa hyvän mielen taitomerkistä Päihdepäivillä 20.5.2020. Esitystä kuunteli huikeat 293 sosiaali- ja terveydenhuollon, nuorisotyön ja päihdekuntoutuksen ammattilasta.

……………………………………………………………………………………………………………………………

Haluamme kiinnittää huomiota myös **kouluruokailuun.**Opetushallitus kuvailee kouluruokailun tavoitteita seuraavasti:

Kouluruokailun tehtävänä on oppilaiden terveen kasvun ja kehityksen, opiskelukyvyn sekä ruokaosaamisen tukeminen. Opetukseen osallistuvalle on annettava jokaisena työpäivänä täysipainoinen maksuton ateria. Ateria nautitaan tarkoituksenmukaisesti järjestetyn ja ohjatun ruokailun aikana. Kouluruokailun järjestämisessä otetaan huomioon ruokailun terveydellinen, sosiaalinen ja kulttuurinen merkitys.

Oppilaiden ajatuksia kouluruokailusta käsitellään ja kysellään luokkakokouksissa ennen syyslomaa. Tavoitteena on vahvistaa kouluruokailun positiivisia merkityksiä oppilaille ja henkilökunnalle. Teemme kehitystyötä yhdessä oppilashuollon toimijoiden ja koulumme ravintolapäällikkö Marianne Virtasen kanssa.

Arviointia:

Lokakuun luokkakokouksessa käsiteltiin kouluruokailuun liittyviä asioita. Oppilaiden mielipiteet välitettiin koulumme ravintolapäällikölle Marianne Virtaselle. Oppilaat vastasivat luokittain kysymyksiin. Vastauksia saatiin 11 luokalta.

Mitkä asiat ovat kouluruokailussa kunnossa?

Mihin haluaisit muutosta kouluruokailussa? Mitä ehdotat ratkaisuksi?

…………………………………………………………………………………………………………………………………………………………….

**L4 Monilukutaito:**

Olemme mukana Lukuliike-ohjelmassa. [Lukuliike on hallitusohjelmaan kirjattu jatkuva ohjelma, jonka tavoitteena on edistää Suomessa asuvien lukutaitoa, lapset ja nuoret edellä. Lukuliike laajentaa lukutaidon käsitettä ja tuo esiin monilukutaitoa sekä monikielisyyttä.](https://lukuliike.fi/etusivu/lukuliike-suomalaislasten-ja-nuorten-lukutaidon-ja-monilukutaidon-asialla/)

Opetussuunnitelman perusteiden keskeisiä käsitteitä on monilukutaito, jolla tarkoitetaan kriittistä kykyä ottaa vastaan, tuottaa ja ymmärtää monimuotoisia tekstejä eri tiedonaloilla (POPS 2014, 22–23). Teksti voi olla sanallista, kuvallista, auditiivista, numeerista ja kinesteettistä. Lukutaito ei ole vain äidinkielen opettajan vastuulla – sitä tarvitaan luonnollisesti kaikissa oppiaineissa, [laaja-alaisen osaamisen](https://lukuliike.fi/lukuliike-suomalaislasten-ja-nuorten-lukutaidon-ja-monilukutaidon-asialla/lukuliike-sanasto/)perusteiden mukaisesti.

Arviointia:

Äidinkielen lehtori Minna Oksa on toiminut Lukuliike-ohjelman koordinaattorina koulussamme. Hän on aktiivisesti järjestänyt Lukuliike-toimintaa koulumme oppilaille koronarajoitukset huomioiden.

11.9. Lukuliiketiimin tiedotus opettajille

13.11. kirjavinkkausta "Lukun ja Lumon joulukalenteri tuo jouluntaikaa arkeen!

14.12. Lukuliikkeen tonttutehtävä henkilökunnalle

5.-9.2. Uutisten viikko

8.-12.2. Mediataitoviikko

Lukuviikko 5.-11.4 teemalla "Lukutaito on kansalaistaito"

Lukemisen teematunnit 20.4. klo 10-12

24.5-28.5. 6B-luokan lukuvinkkausvideot 2B-luokan kummioppilaille

………………………………………………………………………………………………………………………

**L7 Osallistuminen, vaikuttaminen ja kestävän tulevaisuuden rakentaminen**

Koulun arjessa olemme jo useita vuosia organisoineet luokkien välistä kummitoimintaa. Yhtenäiskoulussa on luontevaa tehdä yhteistyötä isojen ja pienten oppilaiden kanssa. Kummiluokat ovat 1. ja 5.; 2. ja 6; 3. ja 7 sekä 4. ja 8.

Arviointia:

Kummioppilastoiminta on ollut tavallista suppeampaa vallitsevan koronatilanteen takia.

Koulussamme**oppilaskunta** toimii aktiivisesti. Oppilaskunnan tavoitteena on kannustaa oppilaita vaikuttamaan kouluyhteisön asioihin. Oppilaskunnan ohjaavina opettajina toimivat Hanna Kökkö ja Minna Mäkinen.

Arviointia:

Oppilaskuntatoiminta on ollut tavallista suppeampaa vallitsevan koronatilanteen takia.

**Lapsen oikeuksien viikkoa** viikolla 47 (16.-22.11) toteutettiin yhteistyössä vanhempainyhdistyksen ja tekstiilipalveluyritys Lindströmin kanssa. Lindström järjesti koululle aiheen mukaisia mattoja, t-paitoja oppilaskunnan jäsenille, rollup-telineitä sekä käsipyyheautomaatin kansia.

**Maanantaina:**rehtoreiden aamunavaus aiheesta klo 10.15.**Tiistaina:** teema Puhdas ja viihtyisä ympäristö. Materiaali opehuoneen pankista. **Keskiviikkona:** teema Tulevaisuuden maailma. Materiaali opehuoneen pankista. **Torstaina:** teema Minun unelmani. Materiaali opehuoneen pankista. **Perjantaina:** livestriimi, Urmas Viilunk -show.

Oppilaskunta on huomioinut vuotuisia juhlapäiviä: Halloween, pikkujoulu, ystävänpäivä ja vappu

………………………………………………………………………………………………………

Koulussamme jatketaan viime **VERSO**-toimintaa, jolla tuetaan oppilaiden keskinäistä vuorovaikutusta ja kommunikointia. VERSO eli vertaissovittelu on ratkaisukeskeisyyteen pohjautuva menetelmä, joka tarjoaa vaihtoehtoisen ja vapaaehtoisen tavan ratkaista oppilaiden välisiä ristiriitoja koulun arkipäivässä. Sovittelulla puututaan mieltä pahoittavaan toimintaan mahdollisimman varhain. Uusia verso-oppilaita koulutetaan lukuvuoden aikana. Heitä ohjaavat koulutetut verso-opettajat.

Koulun arjessa olemme jo useita vuosia organisoineet luokkien välistä **kummitoimintaa**. Yhtenäiskoulussa on luontevaa tehdä yhteistyötä isojen ja pienten oppilaiden kanssa. Kummiluokat ovat 1. ja 5.; 2. ja 6; 3. ja 7 sekä 4. ja 8.

Kehitämme myös **tukioppilastoimintaa** Minna Oksan johtamana.

Arviointia:

Verso- ja tukioppilastoimintaa ei ole lukuvuoden aikana ollut.

……………………………………………………………………………………………………………

Oppilaskunnan hallitukseen kuuluvat oppilaat pitävät yhteistyössä opettajan kanssa luokassaan **luokkakokouksia**. Ne voivat liittyä esim. teemapäivien ideointiin tai keskusteluihin koulun arjesta. Oppilaskunta tai yhteisöllinen opiskeluhuoltoryhmä voi antaa aiheita luokkakokouksiin. Oppilaskunnan edustaja vie luokkansa asioita oppilaskunnan tai opettajien ja rehtoreiden käsiteltäväksi.

Luokanvalvojat ja -opettajat pitävät luokilleen **luokanvalvojan tunnin** ennalta määrättynä aikana kerran kuukaudessa. Tunnilla käsitellään kouluviihtyvyyteen ja mielenterveystaitoihin liittyviä teemoja.

Arviointia:

Oppilaskunta on kokoontunut pienempinä ryhminä koronarajoitukset huomioiden. Luokissa on pidetty luokkakokouksia ja luokanvalvojan tunteja.

8. -luokkalaiset osallistuivat ”Vaikuta älä valita” -päivään 10.2. Teams-yhteyden kautta.

………………………………………………………………………………………………………….

Jatkamme koulun kannalta merkittävää **yhteistyötä Iittalan kouluvanhemmat ry:n**kanssa. Huoltajille voivat vastata koulun **kehittämiskyselyyn**, joka lähetetään heille Wilman kautta vastattavaksi marraskuussa 2021.

Arviointia:

Miten Iittalan yhtenäiskoulussa menee - Iittalan Kouluvanhemmat ry:n ja Iittalan yhtenäiskoulun yhteinen kysely lähetettiin huoltajille lokakuussa 2020. Vanhempainyhdistys laati kyselyn huoltajille, siihen vastasi noin 80 huoltajaa.

3.12. rehtori Anne Laatikainen lähetti huoltajille vastauslinkin Iittalan yhtenäiskoulun vuotuiseen palautekyselyyn. Palautekyselyyn vastasi 32 huoltajaa.

Rehtori lähetti kummankin kyselyn tulokset huoltajille ja henkilökunnalle.

Iittalan kouluvanhemmat ry lahjoitti 1. luokan oppilaille pyöräilykypärät ja 9. luokkalaisille läksijäislahjan perusopetuksen päättyessä.

…………………………………………………………………………………………………………………………………………………………

**Seuraavia teemoja käsittelemme joka lukuvuosi työsuunnitelman mukaisesti**

- Yhdenvertaisuus- ja tasa-arvotyön jatkaminen

- Seksuaalisen häirinnän ehkäiseminen

- Kehittämiskysely koulun toiminnasta huoltajille marraskuussa 2019

Näistä aiheista on tehty ikätasoiset kyselyt oppilaille: 1.-3., 4.-5., ja 6.-9. -luokkalaisille. Alakoulun opettajat ovat käsitelleet näitä aiheita oppitunneilla mm. Hyvän mielen taitomerkin avulla. Apulaisrehtori ja nuorisotyöntekijä ovat pitäneet 6.-9. -luokan oppilaille näitä aiheita käsittelevät tunnit. 6.-9. -luokkien oppilaat ovat vastanneet tasa-arvovaltuutetun toimiston laatimaan kyselyyn Seksuaalinen häirintä ja kiusaaminen. Tunnit on suunniteltu oppilaiden vastauksissaan nostamien teemojen perusteella.

**Yhteisöllisen opiskeluhuoltoryhmän jäsenten arviointia omasta ja ryhmän toiminnasta lukuvuonna 2020-2021**

Lukuvuoden päätteeksi yhteisöllisen opiskeluhuoltoryhmän johtaja Siukku Erola lähetti ryhmän jäsenille arviointia onnistumisista ja kehittämisen paikoista.

**Kiteytä muutamilla lauseilla ajatuksiasi yhteistyöstä ja toiminnastamme lukuvuonna 2020-2021 yhteisöllisessä opiskeluhuoltoryhmässä.**

**Kehittämisen paikkoja:**

* Etenkin Pialle ja Heidille toivoisi lisää resursseja
* Itsellä liian monta tiimiä / kokousta, jotta pystyisi keskittymään tarpeeksi oppilasasioihin  - työnohjauksemme viimeisimmän tapaamisen hengessä “Mikä kuorma kuuluu minulle”?
* Näin uuden silmin, koen että aikataulutusta voisi kehittää tai siitä tiedottamista. Mielestäni on hyvä että asioille annetaan aikaa, mutta kesto jos venyy suunniteltua pidemmäksi, niin voi moni tärkeä asia jäädä pois kun joutuu poistumaan kesken aikataulutuksen takia. Toinen asia on, että uutena on haasteellista pysyä kärryillä kun on ala-sekä yläkoulun asiat sekaisin, mutta tämän saisi asialistalla järjestelmällisemmäksi nivottua.
* Suunnitelma kriisitilanteiden varalle – varmaankin meillä on kriisisuunnitelma olemassa, mutta onko se ajantasainen ja kaikilla tiedossa?
* Yohr-kokouksissa voisi sopia seuraavan kokouksen sihteerin aina edellisen päätteeksi
* Osallistuminen yohr-kokouksiin. Kevätpuolella monissa yohr-kokouksissa osallistujia on ollut vähän. Itselleni myös on valitettavan usein osunut samaan aikaan muita tapaamisia, joita on pitänyt priorisoida. Voidaanko osallistumisaktiivisuutta jotenkin kasvattaa?

**Onnistumisia:**

* Yhteistyö toimii hyvin
* Kokoukset säännöllisiä. Yhteistyö lähtenyt mukavasti käyntiin. Tiiviissä porukassa jokainen saa äänensä kuuluviin ja porukassa homma toimii
* Säännöllisyys, yhteisöllisyys, luottamus
* Luontevuus ja tuttuus
* Yhteisöllinen on tärkeä työmuoto, joka kokoaa meidät moniammatilliseen tiimiin yhteisten asioiden äärelle.
* Syksyn kriisitilanne hoidettiin mielestäni kaikin puolin hyvin ja ammatillisesti, vaikka tilanne oli kaikille uusi ja vaikea
* Hyvän mielen taitomerkki on hyvä juttu. Toivottavasti se saadaan vakituiseksi käytännöksi kaikkiin luokkiin
* Oppimiseen ja koulunkäynnin tukeen liittyvät prosessit sujuvat koulussamme mielestäni pääsääntöisesti asianmukaisesti. Huolenaiheet oppilaisiin liittyen tavoittavat meidät oppilashuollon työntekijät hyvin ja ajoissa. Ohr-palavereja kutsutaan koolle matalalla kynnyksellä, mikä on hyvä juttu.